Školská jedáleň pri ZŠ, Pribinova1, Zlaté Moravce 953 01

Usmernenie k dotovaným obedom, platbám

za stravovanie, réžijným nákladom a k dotáciám

na podporu výchovy k stravovacím návykom žiaka

navštevujúceho ZŠ Pribinova 1, Zlaté Moravce

Jún 2019 PhDr. Iveta Dallošová

 vedúca ŠJ

Smernica sa vydáva v súlade so zákonom č. 544/2010 Z. z. o dotáciách v pôsobnosti Ministerstva práce, sociálny vecí a rodiny Slovenskej republiky, ktorý sa týka dotácie na stravu a nadobúda platnosť od 01.09.2019. V súlade so schváleným VZN Mesta Zlaté Moravce č. 5/2019 o výške príspevkov na čiastočnú úhradu nákladov v školách a školských zariadeniach v zriaďovateľskej pôsobnosti mesta Zlaté Moravce zo dňa 20.06.2019 s účinnou platnosťou od 01.07.2019.

 **Dotácia na podporu výchovy k stravovacím návykom podľa § 4 ods. 6 zákona č. 544/2010 o dotáciách sa dotácia poskytuje vo výške 1,20 € a to :**

**1/** Za každý deň, v ktorom sa dieťa / žiak zúčastnilo výchovno- vzdelávacieho procesu v Základnej škole a odobralo obed. V prípade choroby dieťaťa/ žiaka je možnosť v prvý deň obed odobrať do obedára, ostatné dni je zákonný zástupca dieťa/ žiaka povinný odhlásiť svoje dieťa z obedov.

**2/** V prípade neodhlásenia zákonný zástupca platí plnú sumu obedu a to vo výške určenej finančným pásmom. Z tohto dôvodu Mesto Zlaté Moravce vo VZN č .5/2019 zo dňa 20.06.2019 podľa čl. IV ods. 4 písm. c, určilo jednorázový príspevok na stravovanie vo výške 15.-€. Zúčtovanie finančného príspevku sa bude realizovať 1- krát ročne, alebo podľa jej čerpania. V prípade vyčerpania finančného príspevku je zákonný zástupca povinný opätovne uhradiť 15.- €. V prípade neuhradenia príspevku stravníkovi nebude poskytnutá strava.

**3/** Pri dodržaní podmienok na priznanie dotácie 1,20.-€ na výchovu k stravovacím návykom dieťaťa podľa zákona č. 544/2010 Z.z. o dotáciách v pôsobnosti MPSVaR SR bude jednorázový príspevok na stravovanie 15.-€ v plnej výške vrátený zákonnému zástupcovi dieťaťa/ žiaka.

**4/** Zákonný zástupcaje povinný včas odhlásiť svoje dieťa/ žiaka z obedov , t.j. 24 hod. vopred, prípadne maximálne do 7.00 hod. nasledujúceho dňa a to:

a/ telefonicky 037/64 260 57

b/ osobne

c/ na stránke školy , cez aplikáciu Školská jedáleň

**5/** Zákonný zástupca dieťaťa/ žiaka dopláca alikvótnu čiastku na stravu vo výške nákladov na nákup potravín podľa finančného pásma a vekovej kategórie. Od 01.09.2019 Ministerstvo školstva, vedy, výskumu a športu SR vydalo nové finančné pásmo.

**Poplatky pre rodičov podľa 2 finančného pásma:**

|  |  |  |  |
| --- | --- | --- | --- |
| Kategórie | Obed v € | Poplatok na stravu s dotáciouod rodičov | Poplatok na stravu bez dotácie |
| Základná školastravníci od 6- 11 rokov | 1.15 | 0 | 1,15 |
| Základná školastravníci od 11- 15 rokov | 1,23 | 0,03 | 1,23 |
| Zamestnanci ZŠ a iné fyzické osoby | 1,33 | 0 | 1,33 + skutočné réžijné náklady podľa prepočtu |

**6/** Zákonný zástupca dieťaťa/ žiaka Základnej školy / aj na dieťa , na ktoré je poskytnutá dotácia na podporu výchovy k stravovacím návykom/ od 01.09.2019 prispieva na čiastočnú úhradu réžijných nákladov vo výške 3.-€ za mesiac. Tento príspevok je povinný stravník zaplatiť v plnej výške, keď odobral aspoň jedno hlavné jedlo v mesiaci. Réžijné náklady je potrebné uhradiť do 10. septembra za mesiace **september- december 2019- 12.-€, január- jún 2020- 18.-€**

**7/**  Príspevok na úhradu réžijných nákladov pre zamestnancov základných škôl a iných fyzických osôb sa určuje podľa skutočných nákladov na jedno hlavné jedlo, a to minimálnou sumou 1.-€. Konkrétnu výšku príspevku na úhradu réžijných nákladov určí riaditeľ školy na základe prepočtu réžijných nákladov za predchádzajúce kalendárne obdobie, pričom nie je potrebný súhlas zriaďovateľa.

**8/** Ak dieťa/ žiak neodobralo stravu z dôvodu, že mesto ako zriaďovateľ nezabezpečilo diétne stravovanie podľa osobitého predpisu dieťaťa / diabetes, celiakia, šetriaca diéta/ u ktorého podľa posúdenia odborného ošetrujúceho lekára / dlhodobé liečenia/ zdravotný stav vyžaduje osobitné stravovanie, poskytnutú dotáciu zriaďovateľ vyplatí bezhotovostným stykom na bankový účet zákonnému zástupcovi. Dotácia bude vyplácaná len za tie dni, ktoré sa dieťa/ žiak zúčastnilo výchovno- vzdelávacieho procesu, štvrťročne, na základe evidencie dochádzky v Základnej škole. Dieťa/ žiak tiež prispieva na čiastočnú úhradu na réžijné náklady.

Vypracovala: PhDr. Iveta Dallošová Schválila: Mgr. Lenka Herdová

 vedúca ŠJ riaditeľka ZŠ